section_heading: Stvaralaštvo
paragraph_text: Kiparski i slikarski opus Josipa Konte sastoji se od nekoliko glavnih ciklusa: Grupe ljudi, Šetači, Plesači, Jahači, Konji, Aktovi i Mora. Također slikao je i pejzaže i portrete, a u slikarstvu i kiparstvu radio je sakralna motive koje prikazuje kroz prizmu ljudske patnje i sreće. Portreti mu nisu omiljena tema, no pojavljuju mu se u opusu, dok su mu morski pejzaži draži te se pojavljuju povremeno kroz sve cikluse. Lica mu kao slikaru nisu previše bitna, a više mu je bitna kompozicija, tako da od lica ponekad ostaje samo silueta na kojoj se može iščitati stanje svijesti lika.